Diari Oficial de la Generalitat Valenciana


Sumari del DOGV 2000, del 07-04-1993 (1993/827602)

ORDRE de 10 de març de 1993, de la Conselleria de Cultura, Educació i Ciència, per la qual convoca la concessió de subvencions per a l'organització de festivals, cursos, concursos i premis musicals.
------------------------------------------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/o/1993/03/10/(2)/dof/vci/html**

### Dades del document

Número de DOGV
:   2000

Data del DOGV
:   07-04-1993

Secció del DOGV
:   DISPOSICIONS GENERALS

Número del document
:   1993/827602


Data del document
:   10-03-1993

Organisme emissor
:   Conselleria de Cultura, Educació i Ciència

Tipus de document
:   Ordre

Ordre de 10 de març de 1993, de la Conselleria de Cultura, Educació i Ciència, per la qual convoca la concessió de subvencions per a l'organització de festivals, cursos, concursos i premis musicals.  
La música és una part substancial del patrimoni cultural dels valencians. Per això la Generalitat Valenciana pretén millorar qualitativament i quantitativament les estructures musicals de la Comunitat Valenciana des de la seua actuació institucional.  
Un dels objectius de la política musical de la Generalitat Valenciana és incrementar l?oferta d'activitats i aconseguir-ne la descentralització.  
A la Comunitat Valenciana se celebren un gran nombre de manifestacions musicals sota la forma de festivals, cursos, concursos i premis, que han assolit un considerable prestigi.  
La Generalitat Valenciana vol consolidar una xarxa de festivals, cursos i altres activitats musicals que siguen un complement adequat a les programacions que tenen lloc a les principals ciutats de la nostra comunitat.  
Aquests criteris fan convenient la participació de la Generalitat Valenciana en el finançament d'aquest tipus d'activitats com a mitjà d'assolir els objectius descrits.  
Per tot això i fent ús de les facultats que em confereix l'article 35 de la Llei de la Generalitat Valenciana 5/1983, de 30 de desembre, de Govern Valencià,  
ORDENE  
Primer  
Convocar la concessió d'ajudes per a l?organització de festivals, cursos i concursos i premis de caràcter musical, i aprovar les bases per les quals es regirà, que s'inclouen com a annex a aquesta ordre.  
Segon  
L'import global màxim d'aquestes ajudes és 67.555.520 de pessetes i s'abonaran amb càrrec a la línia de subvenció 4.06 del programa 455.l, d'Extensió i promoció cultural i de les arts interpretatives, del pressupost vigent.  
DISPOSICIONS FINALS  
Primra  
Faculte la Directora General de Promoció cultural perquè, en l?àmbit de les seues competències, dicte les instruccions que considere necessàries per tal de portar endavant el que disposa aquesta ordre.  
Segona  
Aquesta ordre entrarà en vigor el mateix dia que es publique en el Diari Oficial de la Generalitat Valenciana.  
València, 10 de març de 1993.  
El Conseller de Cultura, Educació i Ciència,   
ANDREU LOPEZ BLASCO  
ANNEX  
Bases de la convocatòria pública per a la concessió d'ajudes per a l?organització de festivals, cursos, concursos i premis de caràcter musical  
Primera. Beneficiaris  
Dins els límits pressupostaris i d'acord amb les condicions i els criteris que estableixen aquestes bases, podran obtenir aquestes ajudes les administracions públiques, entitats i associacions establertes a la Comunitat Valenciana que organitzen alguna de les activitats objecte d'aquesta convocatòria durant l'any 1993, sempre que es desenvolupen en l'àmbit territorial d'aquesta comunitat autònoma.  
Segona. Objecte d'aquestes ajudes  
1. Aquesta convocatòria té com a finalitat realitzar les activitats de caràcter musical següents:  
a) Festivals.  
b) Cursos de formació i perfeccionament musical.  
e) Concursos.  
d) Premis.  
2. Podran admetre's peticions la denominació de les quals no coincidesca amb alguna de les citades en el número anterior, com ara «setmana», «mostra», etc., sempre que el seu contingut essencial s'ajuste al que és habitual en les activitats objecte d'aquesta convocatòria.  
Tercera. Supòsits exclosos  
Queden exclosos d'aquesta convocatòria els supòsits següents:  
a) Activitats organitzades per conservatoris oficials, la titular dels quals siga la Generalitat Valenciana.  
b) Festivals la programació dels quals inclosa totalment o preferentment l'actuació d'agrupacions o solistes no professionals si aquests reben altres col·laboracions per part de la Conselleria de Cultura, Educació i Ciència.  
c) Festivals, cursos, concursos i premis que siguen beneficiaris d'un altre tipus d'ajudes per part d'aquesta conselleria o que siguen organitzats o copatrocinats també per ella.  
d) Activitats que es realitzen fora de l?àmbit territorial de la Comunitat Valenciana.  
e) Cursos destinats a la iniciació o ensenyament musical de primer nivell.  
Quarta. Criteris de prioritat  
1. Amb caràcter general, per a la concessió d'aquestes ajudes es tindrà en compte els criteris següents:  
a) Nombre d'edicions celebrades anteriorment i la seua qualitat mitjana.  
b) Projecte d'activitat per a l?exercici d'enguany.  
2. Amb caràcter particular s'establiran els criteris de selecció següents:  
a) Festivals.  
- Nivell artístic dels grups i els solistes programats.   
- Coherència artística del programa.   
- Especialització del programa.   
- Adequació del programa a la realitat cultural i social del municipi  
- Capacitat organitzativa i econòmica de la persona peticionària.  
b) Cursos.  
- Nivell artístic i docent del professorat.  
- Atenció als instruments de corda.  
- Nivell d'especialització del curs.  
- Capacitat organitzativa, docent i econòmica de la persona peticionària.  
c) Concursos.  
- Nivell artístic dels membres dels tribunals.  
- Nivell artístic mínim exigit als concursants.  
- Nivell d'especialització i atenció Als instruments de corda.  
- Existència d'altres concursos amb objectius similars.  
- Capacitat organitzativa i econòmica de la persona peticionària.  
d) Premis.  
- Nivell artístic dels premiats en edicions anteriors.  
- Nivell artístic dels membres dels tribunals o comissions tècniques que els hagen de concedir.  
- Nivell d'especialització.  
- Capacitat organitzativa i econòmica de la persona peticionària.  
3. En darrer terme es podrà valorar la situació sòcio-cultural i econòmica del territori on haja de tenir lloc l'activitat, sempre que aquesta pugà tenir un impacte generador de noves iniciatives culturals, afavorir el desenvolupament local o potenciar l'atracció turística.  
4. La comissió tècnica a què es refereix la base sisena tindrà en compte en la seua proposa la necessitat de millorar les ofertes de les activitats consolidades abans que col·laborar en l'aparició d'altres noves el contingut de les quals no constituesca una novetat substancial.  
Cinquena. Sol·licituds  
1. La sol·licitud d'aquestes ajudes s'haurà de presentar davant la Conselleria de Cultura, Educació i Ciència dins el termini d'un mes, comptador des de l?endemà de la publicació d'aquesta convocatòria en el Diari Oficial de la Generalitat Valenciana.  
2. Les sol·licituds s'hauran de formalitzar segons la instància model que figura al final d'aquestes bases.  
3. Les instàncies podran presentar-se a la Conselleria de Cultura, Educació i Ciència a l'avinguda de Campanar, 32 de València, també als serveis territorials d'aquesta conselleria i als centres d'informació de l'Oficina d'Informació, Iniciatives i Reclamacions de la Generalitat Valenciana, o per qualsevol dels mitjans previstos per la Llei de Procediment Administratiu.  
4. A més de la sol·licitud citada, les persones interessades en aquesta convocatòria hauran de presentar la documentació següent:  
a) Certificat de l'acord adoptat per l?òrgan de Govern que corresponga, on s'aprova sol·licitar aquesta subvenció i facultar el seu president per a subscriure la petició.  
b) Número del CIF de la institució o entitat i compte bancari on vulga rebre la subvenció, si aquesta és aprovada.  
c) En cas d'associacions i entitats, fotocòpia d'un document oficial que n'acredite l'existència.  
d) Projecte detallat de l'activitat per a la qual hom sol·licita la subvenció, on s'especifique els participants i aporte qualsevol dada que permeta avaluar el contingut i el nivell artístic i docent, d'acord amb els criteris de prioritat establerts.  
e) Pressupost detallat de l'activitat.  
f) Memòria comprensiva de les actuacions desenvolupades en les darreres edicions d'aquesta mateixa activitat.  
No caldrà presentar els documents c) i f) si el festival, curs, concurs o premi ha rebut cap ajuda econòmica de la Conselleria de Cultura, Educació i Ciència entre els anys 1991 i 1992  
5. Si la sol·licitud no inclou totes les dades exigides o li manca documentació, s'instarà la persona interessada perquè en el termini de deu dies repare aquests defectes, amb l'advertiment que, en cas contrari, no es donarà curs a la sol·licitud incompleta i s'arxivarà l?expedient sense més tràmit.  
6. Les institucions o entitats que vulguen sol·licitar més d'una ajuda, ho faran en sol·licituds separades.  
Sisena. Resolució de la convocatòria  
1. Finalitzat el termini de presentació de sol·licituds, hom procedirà a l?examen i avaluació dels expedients, i amb aquesta finalitat hom crea una comissió tècnica que estarà presidida per la Directora General de Promoció Cultural, de la qual formaran part el Cap del Servei de Promoció i Difusió Cultural, com a vice-president, i tres vocals designats per aquella. Actuarà com a secretari un funcionari d'aquest centre directiu designat pel seu titular.  
2. D'acord amb l'avaluació inicial i tenint en compte els criteris de prioritat establerts en aquestes bases, la Directora General de promoció Cultural elevarà al Conseller de Cultura, Educació i Ciència la definitiva proposta per a la resolució d'aquesta convocatòria.  
Per a determinar la quantitat que es concedirà en cada cas hom tindrà en compte no solament el pressupost presentat, sinó també l'interès de l'activitat i la previsió de despesa realment executable per la persona peticionària.  
3. L'import de les subvencions regulades en aquesta convocatòria, en cap cas podrà ser de tal quantitat que, aïlladament o en concurrència amb subvencions o ajudes d'altres administracions públiques o d'altres ens públics o privats, superen el cost de l'activitat que ha de desenvolupar la persona beneficiària.  
Setena. Obligacions de la persona beneficiària  
Les institucions, entitats i associacions que obtinguen aquestes ajudes estaran obligades a:  
a) Comunicar per escrit a la Conselleria de Cultura, Educació i Ciència l'acceptació de la subvenció en el termini dels 15 dies següents a la recepció de la notificació de la seua concessió.  
b) Realitzar l'activitat d'acord amb el programa presentat.  
c) Comunicar per escrit a la Conselleria de Cultura, Educació i Ciència el programa definitiu del festival, curs, concurs o premi, almenys dos mesos abans de l?inici.  
d) Comunicar a la conselleria qualsevol canvi que es produesca en el programa definitiu de l'activitat, abans de la realització.  
e) Fer constar en tota publicació, fullet, programa, publicitat, etc., en qualsevol mitjà o suport que es realitze, el patrocini de la Generalitat Valenciana. Amb aquesta finalitat s'inserirà en un lloc preferent i destacat el logotip de la Generalitat Valenciana-Conselleria de Cultura, Educació i Ciència, d'acord amb les normes d'identitat corporativa d'aquesta institució.  
f) Justificar la despesa de la subvenció en la forma que s'indica en la base següent.  
g) Comunicar a la Conselleria de Cultura, Educació i Ciència les subvencions atorgades amb aquesta finalitat i el seu import.  
Vuitena. Justificació i pagament d'aquestes ajudes  
1. El pagament d'aquestes ajudes s'efectuarà amb un sol lliurament, sempre que l'activitat s'haja realitzat d'acord amb el programa presentat i es justifique correctament l?ús de la subvenció.  
2. La justificació de la subvenció requerirà la presentació pel beneficiari dels següents documents:  
a) Memòria succinta de les actuacions realitzades, que en comprenga també una avaluació i el nombre s'assistents.  
b) Cinc fullets, catàlegs, programes, cartells, etc., del festival, curs, concurs o premi.  
c) Factures i contractes originals per les despeses efectuades, la suma dels quals haurà de ser com a mínim el doble de l?import de la subvenció rebuda. S'admetran fotocòpies compulsades.  
Aquests documents es presentaran davant la Direcció General de Promoció Cultural de la Conselleria de Cultura, Educació i Ciència, abans del 30 de novembre de 1993.  
3. Junt amb els documents anteriors i dins d'un termini idèntic, les persones beneficiàries d'aquestes ajudes hauran d'acreditar que es troben al corrent de les seues obligacions tributàries i davant la Seguretat Social.  
Resten exceptuades d'aquesta obligació les corporacions locals.  
La manca d'aquesta acreditació representarà la impossibilitat del pagament d'aquestes subvencioris.  
Novena. Altres disposicions  
1. La Conselleria de Cultura, Educació i Ciència es reserva la possibilitat de reduir l?import de la subvenció o de revocar-ne la concessió si el programa definitiu no es correspon bàsicament i en funció de criteris de nivell artístic i quantitat d'actuacions amb el que es va presentar per a sol·licitar la subvenció.  
La conselleria també podrà procedir d'aquesta manera si entre el programa definitiu i el realment executat s'observen reduccions en el nivell artístic dels participants o en la quantitat d'actuacions.  
2. La conselleria es reserva igualment la possibilitat de revocar la subvenció, sense més tràmit, en cas que s'imcomplesca alguna de les obligacions imposades a les persones beneficiàries en la base setena, en els terminis i condicions assenyalats.  
3. Tota alteració de les condicions tingudes en compte per a la concessió de la subvenció i, en tot cas, l?obtenció concurrent de subvencions o ajudes atorgades per altres administracions o ens públics o privats, podrà donar lloc a modificar la resolució de concessió.  
4. Els criteris pressupostaris afectats a aquesta convocatòria seran anul·lats el dia primer de desembre de 1993 si no han estat pagats per manca de justificació i la persona beneficiària perdrà el dret a la percepció.  
5. De les economies que puguen produir-se per l'aplicació del que s'indica en aquesta base podrà disposar-se, per mitjà d'una nova resolució del conseller, per a incrementar la quantitat concedida a alguna de les persones beneficiàries o incloent-ne d'altres inicialment excloses.  
Model de sol·licitud d'ajuda econòmica per a l?organització de festivals, cursos, concursos i premis de caràcter musical (Ordre de la Conselleria de Cultura, Educació i Ciència de 10 de març de 1993 DOGV núm. ... ).  
I Dades de la persona sol·licitant.  
Nom de la institució o entitat:   
Adreça:   
CIF:   
Compte corrent (banc o caixa):   
Nom del representant:   
DNI núm.:   
(alcalde o president):   
Càrrec:   
Adreça:  
II. Activitat per a la qual se sol·lícita la subvenció.  
Nom de l'activitat:   
[ ] Festival [ ] Curs [ ]Concurs[ ] Premi   
Número d'edició que es realitzarà el 1993:   
Lloc de realització:  
Pressupost:  
III. Documents que s'hi adjunten.   
(Vegeu la base cinquena).  
[ ] Certificat de l'acord adoptat per l'òrgan de govern escaient on s'aprova sol·licitar aquesta subvenció i facultar el president per a subscriure la decisió.  
[ ] En cas d'associacions i entitats, fotocòpia d'un document oficial que n'acredite l'existència.  
[ ] Projecte detallat de l'activitat per a la qual se sol·licita la subvenció.  
[ ] Pressupost detallat de l'activitat.  
[ ] Memòria resum de les tres darreres edicions d'aquest festival, curs, concurs o premi.  
- SOL LICITE:  
Que, d'acord amb les bases de la convocatòria esmentada, s'atorgue una ajuda econòmica per a l?organització de l'activitat descrita.  
 , d de 1993  
Signat:  
CONSELLERIA DE CULTURA, EDUCACIO I CIENCIA.   
DIRECCIO GENERAL DE PROMOCIO CULTURAL.   
Avinguda de Campanar, 32. 46150, VALENCIA.


Còpia Permalink ELI